# เคพีเอ็น อวอร์ด
การประกวดร้องเพลงถ้วยพระราชทานชิงชนะเลิศแห่งประเทศไทย หรือ เคพีเอ็น อวอร์ด เป็นการประกวดร้องเพลงในระดับสูงที่สุดในประเทศไทย เนื่องจากจัดขึ้นเพื่อชิงถ้วยรางวัลพระราชทานพระบาทสมเด็จพระมหาภูมิพลอดุลยเดชมหาราช บรมนาถบพิตร (รุ่นผู้ใหญ่) และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง (รุ่นเยาวชน) ริเริ่มโดยคุณหญิงพรทิพย์ ณรงค์เดช จัดโดยบริษัท สยามกลการ จำกัด ตั้งแต่ พ.ศ. 2526 - 2536, บริษัท สยามซูบารุ จำกัด ในปี พ.ศ. 2537 และบริษัท เคพีเอ็น มิวสิค จำกัด ตั้งแต่ พ.ศ. 2538 - 2559

 ประวัติ 
การประกวดร้องเพลงชิงชนะเลิศแห่งประเทศไทย เป็นที่รู้จักในชื่อ การประกวดร้องเพลงสยามกลการ เนื่องจากจัดขึ้นโดย มูลนิธิสยามกลการมิวสิค ในเครือบริษัท สยามกลการ จำกัด โดยมีความคิดริเริ่มจากคุณหญิงพรทิพย์ ณรงค์เดช ผู้จัดการใหญ่ของสยามกลการในขณะนั้น ที่มีความชอบส่วนตัวในเรื่องของเสียงเพลงและดนตรี โดยเริ่มจัดการประกวดครั้งแรกในปี พ.ศ. 2526

ต่อมาในปี พ.ศ. 2533 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชทานถ้วยรางวัลสำหรับนักร้องยอดเยี่ยมแห่งประเทศไทย จึงมีการเปลี่ยนชื่อเป็น การประกวดร้องเพลงถ้วยพระราชทานชิงชนะเลิศแห่งประเทศไทย และแบ่งออกเป็น 2 ระดับ ตั้งตามชื่อผู้สนับสนุนหลักที่เป็นสินค้าที่สยามกลการมีบทบาทดูแลการจัดจำหน่ายในประเทศไทยในขณะนั้น ได้แก่ การประกวดร้องเพลงระดับประเทศ ในชื่อ นิสสัน อวอร์ด และระดับยุวชน ในชื่อ ยามาฮ่า อวอร์ด โดยรายการหลังนั้นตั้งแต่ปี พ.ศ. 2536 นักร้องยุวชนยอดเยี่ยมจะได้รับถ้วยรางวัลพระราชทานจากสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง

การประกวดร้องเพลงสยามกลการได้สร้างนักร้องระดับประเทศหลายคนที่มีผลงานดังถึงปัจจุบัน เช่น เบิร์ด - ธงไชย แมคอินไตย์ และศิลปินดังคนอื่น ๆ (ดูรายชื่อ)

ต่อมาในปี พ.ศ. 2537 คุณหญิงพรทิพย์ได้แยกตัวจากสยามกลการ ทำให้การประกวดร้องเพลงถ้วยพระราชทานชิงชนะเลิศแห่งประเทศไทยย้ายมาอยู่ในการดูแลของบริษัท สยามซูบารุ จำกัด โดย มอบให้บุตรชายคนกลาง ณพ ณรงค์เดช และ พอฤทัย ณรงค์เดช (ภรรยา) เป็นผู้ดูแลจัดการประกวด โดยใช้ชื่อว่า ซูบารุ อวอร์ด สำหรับระดับประเทศ และ ซูบารุ จูเนียร์ อวอร์ด สำหรับระดับยุวชน

ต่อมาในปี พ.ศ. 2538 คุณหญิงพรทิพย์และเกษม ณรงค์เดช ซึ่งเป็นสามี ได้ร่วมกันก่อตั้ง บริษัท เคพีเอ็น กรุ๊ป คอร์ปอเรชั่น จำกัด (กลุ่มเคพีเอ็น; KPN) โดยใช้ชื่อของทั้งคู่มาตั้งชื่อบริษัท ดูแลธุรกิจยานยนต์และอสังหาริมทรัพย์ การประกวดร้องเพลงถ้วยพระราชทานชิงชนะเลิศแห่งประเทศไทย ซึ่งดำเนินการจัดงานโดย บริษัท เคพีเอ็น มิวสิค จำกัด จึงเริ่มใช้ชื่อว่า เคพีเอ็น อวอร์ด ในปีดังกล่าว ส่วนระดับยุวชนยังใช้ชื่อว่า ซูบารุ จูเนียร์ อวอร์ด ตามเดิม (แต่ทั้งสองรายการเลื่อนมาจัดในปี พ.ศ. 2539 เพื่อถวายความอาลัยในช่วงการสวรรคตของสมเด็จพระศรีนครินทราบรมราชชนนี)

ภายหลัง คุณหญิงพรทิพย์มอบหมายให้ กรณ์ ณรงค์เดช บุตรชายคนเล็ก ดูแลรายการประกวดร้องเพลงรายการนี้แทน โดยในปี พ.ศ. 2552 กรณ์ได้ก่อตั้ง บริษัท เคพีเอ็น อวอร์ด จำกัด ขึ้นเป็นบริษัทย่อยในเครือกลุ่มเคพีเอ็น เพื่อจัดการประกวดรายการนี้โดยเฉพาะ และได้ปรับรูปแบบรายการใหม่เป็นรายการประกวดร้องเพลงแบบเรียลลิตีโชว์เพื่อให้ทันสมัยขึ้น

ในปี พ.ศ. 2559 ซึ่งเป็นปีสุดท้ายของการประกวด เคพีเอ็น อวอร์ด จะไม่มีการรับสมัครผู้เข้าแข่งขัน แต่จะคัดเลือกจากผู้ผ่านเข้ารอบการประกวดนักร้องยอดเยี่ยมเครือสยามกลการในปีที่ผ่านมาแต่ไม่ได้รับรางวัล แล้วแข่งขันเพื่อเฟ้นหานักร้องยอดเยี่ยมคนที่ 25

 ผู้เข้าประกวด 
ผู้เข้าประกวดที่มีชื่อเสียง 
 ระดับผู้ใหญ่ 
 อรวี สัจจานนท์ (นักร้องดีเด่นประเภทเพลงไทยสากล พ.ศ. 2526)
 รวิวรรณ จินดา (นักร้องยอดเยี่ยมประเภทเพลงสากล พ.ศ. 2527)
 ธงไชย แมคอินไตย์ (นักร้องดีเด่นประเภทเพลงไทยสากล พ.ศ. 2527)
 ประเชิญ บุญสูงเนิน (เจินเจิน) (นักร้องดีเด่นประเภทเพลงไทยสากล พ.ศ. 2527)
 หม่อมหลวงสราลี กิติยากร (นักร้องดีเด่นประเภทเพลงไทยสากล พ.ศ. 2527)
 อิสริยา คูประเสริฐ (นักร้องยอดเยี่ยมประเภทไทยเพลงสากลและนักร้องดีเด่นประเภทเพลงสากล พ.ศ. 2528)
 เกล ดีล่า (นักร้องยอดเยี่ยม พ.ศ. 2529)
 นันทนา บุญหลง (นักร้องดีเด่น พ.ศ. 2530)
 นนทิยา จิวบางป่า (นักร้องยอดเยี่ยม พ.ศ. 2531)
 อัญชุลี บัวแก้ว (นักร้องยอดเยี่ยม พ.ศ. 2532)
 ศรา เอี่ยมไอ (นักร้องดีเด่น พ.ศ. 2532)
 ศิริพร อยู่ยอด (นักร้องดีเด่น พ.ศ. 2532)
 เสาวนิตย์ นวพันธ์ (นักร้องดีเด่น พ.ศ. 2532)
 มนตรี แพร่ศิริพุฒิพงศ์ (นักร้องดีเด่น พ.ศ. 2533)
 นงนุช สมบูรณ์ (เจเน็ต เขียว) (นักร้องดีเด่น พ.ศ. 2533)
 กัญญารัตน์ กุยสุวรรณ (นักร้องยอดเยี่ยม พ.ศ. 2533)
 สิริพร ศรียานนท์ (นักร้องยอดเยี่ยม พ.ศ. 2534)
 สมา สวยสด (นักร้องยอดเยี่ยม พ.ศ. 2535)
 พ.อ.ผศ.นพ.วิภู กำเนิดดี (นักร้องยอดเยี่ยม พ.ศ. 2536 (ยศร้อยตรีในปีที่ได้รับรางวัล)
 ปนัดดา เรืองวุฒิ (นักร้องดีเด่น พ.ศ. 2538)
 ศรัณย์ คุ้งบรรพต (โน้ต) (นักร้องดีเด่น พ.ศ. 2544)
 พริมาภา กรโรจนชวิน (นก) (นักร้องยอดเยี่ยม พ.ศ. 2552)

 ระดับยุวชน 
 ลลิตา ตะเวทิกุล (นักร้องยุวชนยอดเยี่ยม พ.ศ. 2533)
 ธุรดี อารีรอบ (นักร้องยุวชนดีเด่น พ.ศ. 2534)
 ธิติมา ประทุมทิพย์ (นักร้องยุวชนดีเด่น พ.ศ. 2534)
ศรัณย์ คุ้งบรรพต (โน้ต) (นักร้องยุวชนยอดเยี่ยม พ.ศ. 2534)
 ทาทา ยัง (นักร้องยุวชนยอดเยี่ยมประเภทเพลงสากล พ.ศ. 2535)
 ชลนรรจ์ ลิ่มไทย (ลูกปัด) (นักร้องยุวชนดีเด่นประเภทเพลงไทยสากล พ.ศ.2536)
 สุรัตน์ติกานต์ พรรคเจริญ (เอิร์น) (นักร้องยุวชนดีเด่นประเภทเพลงไทยสากล พ.ศ.2537)
 นันทพร สว่างแจ้ง (แนนซี่) (นักร้องยุวชนดีเด่นประเภทเพลงสากล พ.ศ. 2538)
 พัสนันท์ รัตนงาม (แก้มบุ๋ม) (นักร้องยุวชนดีเด่นประเภทเพลงสากล พ.ศ. 2538)
 ณัฐชา สวัสดิ์รักเกียรติ (พลอย) (นักร้องยุวชนยอดเยี่ยมประเภทเพลงไทยสากล พ.ศ. 2543)
 เปี่ยมปีติ หัตถกิจโกศล (นิ้ง) (นักร้องยุวชนยอดเยี่ยมประเภทเพลงไทยสากล พ.ศ. 2543)
 ณัฐภัสสร สิมะเสถียร (ดาว) (นักร้องยุวชนดีเด่นประเภทเพลงสากล พ.ศ. 2543)
 นภัทร อินทร์ใจเอื้อ (กัน) (นักร้องยุวชนดีเด่นประเภทเพลงไทยลูกทุ่ง พ.ศ. 2543)
 เปี่ยมรัก หัตถกิจโกศล (ปิ๊ง) (นักร้องยุวชนดีเด่นประเภทเพลงสากล พ.ศ. 2545)
 อิสรพงศ์ ดอกยอ (อิสร์) (นักร้องยุวชนยอดเยี่ยมประเภทเพลงไทยลูกทุ่ง พ.ศ. 2545)
 กุลมาศ ลิมปวุฒิวรานนท์ (ขนมจีน) (นักร้องยุวชนยอดเยี่ยมประเภทเพลงไทยสากล พ.ศ. 2547)
 หนึ่งธิดา โสภณ (หนูนา) (นักร้องยุวชนดีเด่นประเภทเพลงไทยสากล พ.ศ. 2547)
 รวิสรารัตน์ พิบูลภานุวัธน (พรีน) (นักร้องยุวชนยอดเยี่ยมประเภทเพลงสากล พ.ศ. 2547)
 นนธวรรณ ฌรรวนธร (เมญ่า) (นักร้องยุวชนยอดเยี่ยมประเภทเพลงไทยลูกทุ่ง พ.ศ. 2547)
 ภาสกร วิรุฬห์ทรัพย์ (เพชร) (นักร้องยุวชนยอดเยี่ยมประเภทเพลงสากล พ.ศ. 2549)

ผู้เข้าประกวดทั้งหมด (พ.ศ. 2552-2559) 
 ครั้งที่  รายชื่อผู้เข้าประกวด  นักร้องยอดเยี่ยมแห่งประเทศไทย  รองนักร้องยอดเยี่ยมแห่งประเทศไทย อันดับ 1  รองนักร้องยอดเยี่ยมแห่งประเทศไทย อันดับ 2 18 KPN 6 ธิติมา เจริญศรี KPN 9 กรกันต์ สุทธิโกเศศ KPN 8 น้ำฝน ภักดี 19  KPN 9 เอกพันธ์ วรรณสุทธิ์ KPN 2 อันโทนี่ ทง KPN 12 ธัญนันท์ ทองศีรธนพงษ์ 20 KPN 6 ธรรศภาคย์ ชี KPN 4 แอริคา คัมมิ่งส์ KPN 1 อลิสซาเบธ สิทธิเจริญยศ 21 KPN 6 วทัญญู จิตติเสถียรพร KPN 2 กนกฉัตร มรรยาทอ่อน KPN 4 พงษ์ปิติ ผาสุขยืด 22 KPN 9 ชยพล ปัญหกาญจน์ KPN 3 จีราภรณ์ วิเศษเจริญ KPN 4 ธนปกรณ์ อุปลกะลินKPN 10 รักชน พุทธรังสี 23 KPN 1 พรพรรณ  มนชะติน KPN 10 เชตชวิน ชูประทุม KPN 4 พีรวัส วิศิษฎ์วโรดมKPN 8 ปิยะณัฐ แดงพูนผล 24   KPN 7 กษิดิ์เดช หงส์ลดารมภ์      KPN 2 ภิสา สวนศรี  KPN 1 เอกกมล บุญโพธิ์ทองKPN 6 ปวันรัตน์ อัศวะธนาพงศ์ 25   KPN 1 กานต์ จั่นทอง  KPN 3 สุภาพรรณ เสาวดีKPN 6 ณัฐภัสสร สิมะเสถียรKPN 7 เอกกมล บุญโพธิ์ทอง  KPN 2 ชิดชนก มัญชุรัตน์KPN 4 สุชัญญ์ญา นรปฏิพัทธิ์KPN 5 อัครินทร์ ฉายแก้วสกุลชัยKPN 8 เจินเจิน บุญสูงเนิน